4th test
నేటినుంచి నాలుగవ టెస్టు
ముంబై: ఇంగ్లండ్‌తో వాంఖడే స్టేడియంలో నేటి నుంచి టీమిండియా నాలుగవ టెస్టు ఆడనుంది.కాగా అయిదు టెస్టు మ్యాచ్‌ల సిరీస్‌లో ఇప్పటికే 2-0తో భారత్‌ ఆధిక్యంలో నిలిచింది.ఇక ముంబైలో జరుగునున్న నాలుగవ టెస్టులో ఇంగ్లండ్‌పై విజయం సాధించి టెస్టు సిరీస్‌ను కైవసం చేసుకోవాలని భారత్‌ ప్రణాళికలు రచిస్తుంది.కోహ్లీసేనను ఎలాగైనా నిలువరించాలనే పట్టుదలతో కుక్‌ పక్కా ప్రణాళికలు సిద్దం చేస్తున్నాడు.ఇంగ్లండ్‌ జట్టులో హమీద్‌,వోక్స్‌లాంటి కీలక ఆటాగాళ్లు గాయాల పాలైనా,వాంఖడే స్టేడియంలో గత చరిత్ర తమకు కలిసొచ్చే అవకాశం ఉందని ఇంగ్లండ్‌ భావిస్తుంది.కాగా సుమారు 3 సంవత్సరాల విరామం తరువాత వాంఖడే స్టేడియం టెస్టు మ్యాచ్‌కు ఆతిథ్యం ఇస్తుంది.2013లో వెస్టిండీస్‌తో జరిగిన టెస్టు సిరీస్‌లో క్రికెట్‌ లెజెండ్‌ సచిన్‌ వీడ్కోలు మ్యాచ్‌ తరువాత ఇక్కడ జరుగనున్న తొలి టెస్టు ఇదే.సచిన్‌ ఆడిన చివరి టెస్టు 200 టెస్టు కావడం విశేషం.
సచిన్‌ తన చివరి టెస్టుని నవంబర్‌ 14,2013లో అభిమానుల మధ్య ఆడాడు.కాగా ఈ టెస్టు మ్యాచ్‌లో సచిన్‌ 74 పరుగులు సాధించాడు. వెస్టిండీస్‌తో జరిగిన ఈ టెస్టు మ్యాచ్‌లో టీమిండియా ఇన్నింగ్స్‌ 126 పరుగులు తేడాతో విజయం సాధించింది. వాంఖడేలో ఇంగ్లండ్‌కు మంచి చరిత్ర వాంఖడే స్టేడియంలో ఇంగ్లండ్‌కు మంచి చరిత్ర ఉంది.నాలుగవ టెస్టులో ఇది ఇంగ్లండ్‌కు కలిసొచ్చే అవకాశముంది.గతంలో వాంఖడేలో చిరస్మరణీయ విజయాలు సొంతం చేసుకున్న ఇంగ్లండ్‌ జట్టు మరోసారి అలాంటి ప్రదర్శన చేసి ఈ సిరీస్‌లో పుంజుకోవాలనే ఆలోచనలలో ఉంది.వాంఖడేలో ఇంగ్లాండ్‌తో గురువారం నుంచి ప్రారంభం కానున్న టెస్టు లో టీమిండియా విజయం సాధిస్తే చరిత్ర సృష్టిస్తుంది.టెస్టు క్రికెట్‌లో వరుసగా టీమిండియా 17 విజయాలను సొంతం చేసుకుంది.కాగా 1985-87 మధ్య కాలంలో టీమిండియాకు ఈ రికార్డు నెలకొల్పింది.మళ్లీ ఇప్పుడు ఆ రికార్డును సమం చేసే అవకాశం టీమిండియాకు వచ్చింది.ఇక వాంఖేడ్‌ పిచ్‌పై కొంత బౌన్స్‌ కూడా వచ్చే అవకాశం ఉందని తెలుస్తుంది.స్పిన్‌కు మాత్రమే అనుకూ లించే విధంగా పిచ్‌ను రూపొందించలేదని తెలిపారు.
పద్దతి ప్రకారం పిచ్‌పై నీళ్లు చల్లుతున్నామని,మంచు కురుస్తున్న నేపథ్యంలో దానినీ పరిగణలోకి తీసుకుని వికెట్‌ను సిద్దం చేశారు. టీమిండియా,ఇంగ్లండ్‌ ఆటగాళ్ల ప్రాక్టీస్‌ ఇంగ్లండ్‌తో జరిగే నాలుగవ టెస్టు కోసం టీమిండియా ఆటగాళ్లు ప్రాక్టీస్‌ నిర్వహించారు.కాగా అయిదు టెస్టుల సిరీస్‌లో మొదటి టెస్టు డ్రా కాగా,రెండు,మూడు టెస్టుల్లో టీమిండియా విజయం సాధించి 2-0తో ముందంజలో ఉంది.వాంఖడే లో టీమిండియా,ఇంగ్లండ్‌ ఆటగాళ్లు బుధవారం నెట్‌లో ప్రాక్టీస్‌ చేశారు.భారత టెస్టు సారథి కోహ్లీ బ్యాటింగ్‌లో ముమ్మర సాధన చేశాడు.కోహ్లీతో సహచర ఆటగాళ్లు, బ్యాటింగ్‌, బౌలింగ్‌లో ప్రాక్టీస్‌ చేశారు.మరోపక్క మిగిలిన రెండు టెస్టుల్లోనూ గెలిచి సిరీస్‌ను సమం చేయాలని ఇంగ్లండ్‌ కసిగా ఉంది.దీంతో ప్రాక్టీస్‌పై ఎక్కువ దృష్టి పెట్టారు.
ముంబై టెస్టు నుంచి వైదొలగిన రహానే ఇంగ్లండ్‌తో జరుగుతున్న అయిదు టెస్టుల సిరీస్‌లో భాగంగా ముంబై టెస్టుతో పాటు మరో టెస్టుకు కూడా టీమిండియా మిడిల్‌ ఆర్డర్‌ బ్యాట్స్‌మెన్‌ అజింక్యా రహానే దూరమయ్యాడు.కాగా కుడి చేతి చూపుడు వేలు గాయం కారణంగా రహానే టెస్టు సిరీస్‌ నుంచి తప్పిస్తున్నట్లు బిసిసిఐ బుధవారం ట్విటర్‌లో ఈ మేరకు ప్రకటిం చింది. వాంఖడే మైదానంలో బుధవారం టీమిండియా ప్రాక్టీస్‌ చేస్తున్న సమయంలో రహానే గాయపడ్డాడు. దీంతో ఇంగ్లండ్‌తో జరుగనున్న టెస్టుల నుంచి బిసిసిఐ తప్పించింది. కాగా రహానే స్థానంలో కర్ణాటకకు చెందిన బ్యాట్స్‌మెన్‌ మనీశ్‌ పాండేకు చోటు కల్పించిందింది. మనీశ్‌ పాండే టీమిండియా తరుపున 12 అంతర్జాతీయ వన్డే మ్యాచ్‌ లాడాడు.
అయితే ఇప్పటి వరకు టెస్టు మ్యాచ్‌ల్లో అరంగేట్రం చేయలేదు.కాగా మరోవైపు భారత్‌ ఫాస్ట్‌ బౌలర్‌ మహ్మద్‌ షమీకి బ్యాకప్‌ జట్టులో పేసర్‌ షర్ధుల్‌ థాకూర్‌కు చోటు కల్పించారు.నాలుగవ టెస్టు మ్యాచ్‌ ప్రారంభానికి ముందే బిసిసిఐ మెడికల్‌ టీమ్‌ రహానే గాయపడ్డాడని నిర్థారించడంతో బిసిసిఐ ఈ నిర్ణయం తీసుకుంది.కాగా అయిదు టెస్టు మ్యాచ్‌ల సిరీస్‌లో ఇంగ్లండ్‌పై 2-0తో టీమిండియా ఆధిక్యంలో నిలిచింది. రాజ్‌కోట్‌లో జరిగిన టెస్టు డ్రాగా ముగియడంతో ఆ తరువాత విశాఖ,మొహాలీలో జరిగిన టెస్టుల్లో భారత్‌ విజయం సాధించింది.